CELEX: 32011D0809
Language: lv
Date: 2011-11-30 00:00:00
Title: 2011/809/ES: Padomes Lēmums ( 2011. gada 30. novembris ) par nostāju, kas Eiropas Savienībai jāieņem Pasaules Tirdzniecības organizācijas Ģenerālpadomē saistībā ar PTO atbrīvojuma pagarināšanu, lai īstenotu Rietumbalkānu valstīm piešķirto ES autonomo preferenciālās tirdzniecības režīmu

7.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 324/28
            
         PADOMES LĒMUMS
   (2011. gada 30. novembris)
   par nostāju, kas Eiropas Savienībai jāieņem Pasaules Tirdzniecības organizācijas Ģenerālpadomē saistībā ar PTO atbrīvojuma pagarināšanu, lai īstenotu Rietumbalkānu valstīm piešķirto ES autonomo preferenciālās tirdzniecības režīmu
   (2011/809/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Savienība ir pieņēmusi tiesību aktus par autonomā preferenciālās tirdzniecības režīma atjaunošanu Rietumbalkānu valstīm līdz 2015. gada 31. decembrim. Nepastāvot atbrīvojumam no pienākumiem, ko Savienība uzņēmusies saskaņā ar 1994. gada Vispārējās vienošanās par tarifiem un tirdzniecību (GATT 1994) I panta 1. punktu, autonomā preferenciālās tirdzniecības režīma ietvaros paredzētais režīms būtu jāattiecina uz visām citām Pasaules Tirdzniecības organizācijas (PTO) dalībvalstīm. Tāpēc ir lietderīgi lūgt atbrīvojumu no GATT 1994 I panta 1. punkta ievērošanas atbilstoši IX panta 3. punktam Marrākešas līgumā par Pasaules Tirdzniecības organizācijas izveidošanu.
            
         
               (2)
            
            
               Savienība šādu lūgumu iesniedza 2011. gada 26. oktobrī, un PTO Ģenerālpadomei ir tas jāapspriež.
            
         
               (3)
            
            
               Tāpēc ir lietderīgi noteikt Savienības nostāju, kas jāieņem PTO Ģenerālpadomē attiecībā uz minēto lūgumu,
            
         IR PIEŅĒMUSI ŠO LĒMUMU.
   1. pants
   Eiropas Savienības nostāja, kas jāieņem Pasaules Tirdzniecības organizācijas Ģenerālpadomē, ir atbalstīt PTO atbrīvojuma pagarināšanu attiecībā uz Rietumbalkānu valstīm līdz 2016. gada 31. decembrim.
   Šo nostāju pauž Komisija.
   2. pants
   Šis lēmums stājas spēkā tā pieņemšanas dienā.
   
      Briselē, 2011. gada 30. novembrī
      
         
            Padomes vārdā –
         
            priekšsēdētājs
         
         J. VINCENT-ROSTOWSKI